Колективът при СУ „Максим Горки“ ви уведомява за дейността, включваща организиране и провеждане на извънкласни занимания за повишаване на дигиталната компетентност на учениците, в съответствие с Европейската референтна рамка за оценяване на дигиталните компетентности.
За целта ще се сформират два вида клубове по интереси: 
1. За допълнителни занимания по ключови дигитални умения – базови и за напреднали, в които могат да се включат ученици от I до XII клас;
1. За компютърно моделиране/кодиране, в които могат да се включат ученици от V до XII клас.
 Сформирането на клубовете по интереси по ключови дигитални умения – базови и за напреднали започва от 10.12.2019 година.
Сформирането на клубовете по интереси по компютърно моделиране/кодиране ще започне през учебната 2020/2021 г.
Ето и самите указания за сформирането и за работата на клубовете по интереси по ключови дигитални умения – базови и за напреднали
За включване в клубовете по интереси и допълнителните занимания по ключови дигитални умения, учениците подават декларация от родителя/настойника, с която се заявява желанието на ученика за участие в дейността. (Приложение № 1 – има го в общия файл и на отделен файл с име Prilojenie 1). 
Дейността се реализира под формата на клубове за дигитална компетентност, които се сформират в училищата на база на ниво на компетентност на учениците. Нивото на компетентност включва следните пет области: базово, основно, самостоятелно, свободно и специализирано, включени в анкетна карта (Приложение № 3 - има го в общия файл и на отделен файл с име Prilojenie 3).
[bookmark: _GoBack]За целта молим да се запознаете добре с всички подробности и всеки ученик да попълни в електронен вариант Приложение № 3 (като си свали файла и отбележи след квадратчето (чека) на всеки въпрос „ДА“ или „НЕ“) (ето и пример [image: ]). След това да изпратите попълнения файл на e-mail: studentsmg@abv.bg, като в електронното писмо напишете следните данни:
1. В полето тема – „клуб по интереси и допълнителни занимания по ключови дигитални умения“;
2. А като информация – Вашите три имена, клас и номер в класа.
Също така Приложение № 3 може да се попълни и в хартиен вариант, като в този случай използвате (Информация за попълване на анкетен панел, в самото приложение) за правилното отбелязване на отговорите. Молим попълненото Приложение 3 да го предадете на класните си ръководители или оставите в канцеларията на СУ „Максим Горки“.

Важно – в електронния вариант накрая полетата с подпис да останат празни.

Комисия ще разгледа компетенциите на всеки ученик и ще прецени кой в коя област и група ще участва.
Благодарим за разбирането и се надяваме, че в рамките на тази календарна година ще реагирате.

Весели празници на всички!

